চূড়ান্ত এন আৰ চিক লৈ মমতা বেনাৰ্জীৰ প্ৰতিক্ৰিয়া; ইয়াক এক প্ৰহসন বুলি মন্তব্য\nপশ্চিমবংগৰ মুখ্য মন্ত্ৰী মমতা বেনাৰ্জীয়ে অসম এন আৰ চি সন্দৰ্ভত পুনৰ প্ৰতিক্ৰিয়া ব্যক্ত কৰিছে।\nমমতাই কয় যে কোনে ইয়াক ৰাজনীতিৰ বাবে ব্যৱহাৰ কৰাৰ চেষ্টা কৰিছে ই সকলো উদঙাই দিছে। এতিয়া ৰাষ্ট্ৰক বহু কথা জনাবলগীয়া আছে।\n"এন আৰ চিৰ পৰা বাদ পৰা সেই সকললৈ, বিশেষকৈ বৃহৎসংখ্যক বাংলাভাষী ভাই-ভনীলৈ মোৰ সহমৰ্মিতা প্ৰকাশ কৰিছো,"-শনিবাৰে তেওঁ কয়।\nঅসমত প্ৰকৃত ভাৰতীয় নাগৰিকৰ তালিকা শনিবাৰে প্ৰকাশ পোৱা চূড়ান্ত এন আৰ চিত প্ৰায় ১৯ লাখ লোক আবেদনকাৰীৰ নাম বাদ পৰিছে যিসকলে এতিয়া অনিশ্চিত ভৱিষ্যতৰ সন্মুখীন হ'ব লাগিব।\nটুইটাৰত মমতা বেনাৰ্জীয়ে লিখিছে, "এন আৰ চিৰ ব্যৰ্থতাই ইয়াৰ পৰা ৰাজনৈতিক সুবিধা ল'বলৈ চেষ্টা কৰা সেই সকলোকে উদঙাই দিছে। তেওঁলোকে ৰাষ্ট্ৰক বহু উত্তৰ দিব লগা আছে।"\nতেওঁ লগতে কয় যে এন আৰ চি প্ৰহসনৰ ঘটনা ঘটিছে যেতিয়া ই " সমাজৰ ভালৰ বাবে ৰাষ্ট্ৰৰ বৃহত্তৰ স্বাৰ্থতকৈ এক গোপন অভিপ্ৰায়ৰ দ্বাৰা পৰিচালিত হৈছে।"\nইয়াৰ পূৰ্বে তৃণমূল কংগ্ৰেছে কেন্দ্ৰ বিজেপি চৰকাৰে এন আৰ চিৰ নামত অসমৰ পৰা বঙালীসকলক খেদি পঠোৱাৰ চেষ্টা কৰা বুলি অভিযোগ কৰিছিল আৰু কৈছিল যে এন আৰ চিৰ নাম অন্তৰ্ভুক্ত কৰাত ব্যৰ্থ হোৱা ১৯ লাখ বিদেশীৰ তেওঁলোকে দায়িত্ব ল'ব লাগিব।\nমমতা বেনাৰ্জীয়ে লগতে চূড়ান্ত এন আৰ চিৰ পৰা বাদ পৰা প্ৰায় ১৯ লাখ লোকৰ প্ৰতি চিন্তা ব্যক্ত কৰি কয়,"নিজৰ দেশতে লোকসকল গৃহহাৰা হৈ পৰিছে।"\nতৃণমূল কংগ্ৰেছ এন আৰ চিৰ কঠোৰ সমালোচক হিচাপে বিবেচিত হৈ আহিছে আৰু কেন্দ্ৰ আৰু ৰাজ্যত থকা বিজেপি চৰকাৰক উত্তৰ-পূৰ্বাঞ্চলৰ ৰাজ্যসমূহৰ পৰা বঙালীসকলক খেদি পঠোৱাৰ চেষ্টা কৰা বুলি অভিযুক্ত কৰিছিল।\n"আমাৰ দলৰ (তৃণমূল কংগ্ৰেছ) মুৰব্বী (মমতা বেনাৰ্জী) চূড়ান্ত এন আৰ চিৰ পৰা বাদ পৰা ১৯ লাখ লোকক লৈ চিন্তিত। তেওঁলোকৰ কি হ'ব? তেওঁলোকৰ ভৱিষ্যত কি হ'ব? কেন্দ্ৰ চৰকাৰে তেওঁলোকৰ দায়িত্ব ল'ব লাগিব,"-দলৰ নেতা হাকিমে কয়।
